10/10/2019 | Administración LocalMunicipal
Neda
Anuncio da aprobación definitiva da modificación da base 56.ª das de execución do orzamento do exercicio 2018 prorrogado ao exercicio 2019

O día 1 de xullo de 2019, o Pleno da Corporación aprobou inicialmente o expediente de modificación da base 56.ª das de execución do orzamento. Segundo o previsto nos arts.169 e 177.2 do RDL 2/2004, polo que se aproba o Texto Refundido da Lei Reguladora das Facendas Locais, este acordo inicial foi exposto ao público durante o prazo de 15 días hábiles dende a súa publicación no BOP n.º 129, do día 10 de xullo de 2019. Durante o dito prazo presentáronse reclamacións contra o acordo inicial, as cales foron desestimadas na sesión plenaria celebrada o día 7 de outubro de 2019. En consecuencia, e de conformidade co previsto no artigo 169.4 do RDL 2/2004, publícase a redacción completa de tal modificación aos efectos da súa aprobación definitiva e entrada en vigor: Base 56.ª.–Retribucións membros da Corporación: As retribucións que percibirán os membros da corporación e os grupos políticos desta por tódolos conceptos serán as que se indican de seguido: 1) Grupos políticos: – Cento setenta euros mensuais 170,00 € a cada grupo político. – Sesenta euros mensuais 60,00 € por cada concelleiro integrante dos respectivos grupos. – Cada grupo deberá facilitar ó tesoureiro municipal o número da conta bancaria na que se farán os ingresos mensuais correspondentes. Lémbrase que no investimento destas cantidades haberá de estarse ó disposto no artigo 73.3 da Lei de bases do rexime local, segundo nova redacción dada pola Lei 11/99, do 21 de abril.2) Asistencias membros corporación: a) Alcalde: – Por asistencia ós Plenos: 310,00 € c/u. – Por asistencia ás comisións dos delegados de área: 311,75 € c/u. – Por asistencia ás Comisións de Asuntos do Pleno, Contas ou outras calquera legalmente convocadas agás a Xunta de Goberno Local: 50,00 € c/u. – No suposto de ausencia do alcalde por vacacións ou enfermidade as asignacións fixadas para o mesmo haberá de percibi-las o concelleiro que desempeñe as funcións da alcaldia-presidencia. b) Restantes concelleiros: – Por asistencia ós Plenos: 129,00 € c/u. – Por asistencia ás comisións de delegados de área: 208,55 € c/u. (Nestas indemnizacións inclúese a asistencia de cada delegado de área ó concello o dia fixado para atención ó publico, asistencia regrada ó alcalde e realización das labores propias do seu cargo de delegado de área). – Por asistencia ás Comisións de Asuntos do Pleno, Contas ou outras calquera legalmente convocadas agás a Xunta de Goberno Local: 50,00 € c/u. Como complemento e para regula-lo percibo das indemnizacións anteriores establécense tamén os seguintes condicionantes: a) Cando nun mesmo día se leven a cabo dúas ou máis sesións dos órganos que dan dereito ó percibo das asignacións, percibiranse asignacións por cada unha delas na contía que corresponda. b) O pagamento das cantidades que se devenguen farase previa á liquidación mensual realizada pola Tesoureira e aprobada pola Alcaldía. A xustificación das asistencias farase en base a certificación expedida polo secretario ou funcionario que exerza estas funcións por delegación en cada comisión. c) As cantidades acreditadas satisfaranse a título persoal de cada perceptor, previa a correspondente retención do IRPF, aplicándoselle a este fin a porcentaxe que se notifique por cada concelleiro, o que deberá facer dentro do prazo de quince días, contados dende a adopción deste acordo e, de non presentarse, estarase ó disposto na lexislación para tales casos. As retribucións e indemnizacións dos membros da corporación axustaranse ás normas que en cada momento se elaboren ó efecto. Contra a aprobación definitiva poderá interpoñerse recurso contencioso-administrativo, segundo o disposto no artigo 171 do RDL 2/2004, do 5 de marzo, no prazo de dous meses, contados a partir da data da aprobación definitiva. Neda, 7 de outubro de 2019. O alcalde Asdo.: Ángel Alvariño Saavedra